ཨཻ༔ འོད་གསལ་རྡོ་རྗེ་གསང་མཛོད་ལས༔ གཤིན་རྗེ་
དྲག་པོ་དགྲ་ལས་རྣམ་རྒྱལ་སྒྲུབ་
ཐབས་བཞུགས་སོ༔
ཡ་མ་རཱ་ཛ་ཀྲོ་དྷ་ཡེ༔ གང་དག་ཞི་བས་མི་འདུལ་བདུད་དགྲའི་གཤེད༔ ལྷག་པའི་ལྷ་མཆོག་
བཅོམ་ལྡན་གཤིན་རྗེའི་གཤེད༔ འབར་བའི་ཁྲོ་རྒྱལ་ཀུན་གྱི་སྟོབས་འདུས་པའི༔ སྐུ་མཆོག་ཁྲོ་བོའི་རྒྱལ་ལ་
ཕྱག་འཚལ་ལོ༔ གང་ཞིག་རྣལ་འབྱོར་ཚེ་གཅིག་གྲོལ་འདོད་ན༔ བདུད་བགེགས་ལོག་འདྲེན་མ་རུངས་ཚར་
གཅོད་ཕྱིར༔ གཤིན་རྗེ་གཤེད་པོ་དངོས་གྲུབ་ཀུན་གྱི་དཔྱིད༔ རྒྱུད་ལུང་མན་ངག་གནད་བསྡུས་འདི་རུ་བསྟན༔
སྐལ་བ་ལྡན་པ་ཐམས་ཅད་ལམ་འདིར་ཤོག༔ ས་མ་ཡ༔ དང་པོ་སྐྱབས་སུ་འགྲོ་བ་ནི༔ ན་མོ༔ དུས་
གསུམ་བདེ་གཤེགས་སྐུ་ཡི་བདག་ཉིད་མཆོག༔ བཅོམ་ལྡན་དཔལ་ཆེན་འཇམ་དཔལ་
གཤིན་རྗེ་ལ༔ བདག་སོགས་འགྲོ་ཀུན་བྱང་ཆུབ་སྙིང་པོའི་བར༔ སྒོ་གསུམ་གུས་
པའི་ཡིད་ཀྱིས་སྐྱབས་སུ་མཆི༔ ལན་གསུམ༔ ཧོཿ བདག་སོགས་མ་གྱུར་འགྲོ་བ་
སེམས་ཅན་རྣམས༔ གནས་སྐབས་བདུད་བགེགས་བར་ཆད་ལས་གྲོལ་ནས༔ མཐར་
ཐུག་སངས་རྒྱས་གོ་འཕང་ཐོབ་བྱའི་ཕྱིར༔ འཇམ་དཔལ་གཤིན་རྗེ་བསྒྲུབ་པར་སེམས་
བསྐྱེད་དོ༔
ལྷ་བསྐྱེད་པ་ནི༔ ཨེ༔ རྣམ་ཐར་གསུམ་ལྡན་བདག་མེད་སྟོང་པའི་ངང་༔ གནམ་
ལྕགས་ལས་གྲུབ་ཆོས་འབྱུང་གྲུ་གསུམ་དབུས༔ པདྨ་ཉི་མ་བདུད་བཞི་བསྣོལ་བའི་
སྟེང་༔ བཅོམ་ལྡན་དཔལ་ཆེན་འཇམ་དཔལ་གཤིན་རྗེ་གཤེད༔ སྐུ་མདོག་སེར་
~64~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
ནག་ཞལ་གསུམ་ཕྱག་དྲུག་པ༔ གཡས་དཀར་གཡོན་དམར་སྤྱན་དགུ་སྡང་མིག་
བསྒྲད༔ རལ་པ་དམར་སེར་གྱེན་བརྫེས་ཞལ་གདངས་ཤིང་༔ སྨ་ར་སྨིན་མ་དམར་
སེར་མེ་ལྟར་འབར༔ རྣོ་དབལ་མཆེ་གཙིགས་ལྗགས་འདྲིལ་གློག་ལྟར་འཁྱུགས༔
ཞབས་བཞི་གྱད་ཀྱིས་དོར་སྟབས་བདུད་བཞི་མནན༔ ཡུམ་མཆོག་སེར་སྐྱ་གྲི་ཐོད་
འཛིན་མས་འཁྱུད༔ ཕྱག་དྲུག་དང་པོ་གྲི་གུག་ཐོད་ཁྲག་འཛིན༔ བར་མ་གཉིས་ན་
བེ་ཅོན་ཁྲམ་ཤིང་འཛིན༔ ཐ་གཉིས་འཁོར་ལོ་རྩིབས་བཞི་དགྲ་སྟུ་བསྣམས༔ རྡོ་
རྗེ་གཤོག་གདེངས་དུར་ཁྲོད་ཆས་རྣམས་རྫོགས༔ ཡེ་ཤེས་མེ་དཔུང་འབར་བའི་
ཀློང་དུ་བརྗིད༔ གནས་གསུམ་འབྲུ་གསུམ་འོད་འཕྲོས་རང་བཞིན་གནས༔ དབང་
ལྷ་སྤྱན་དྲངས་དབང་བསྐུར་རིགས་ཀྱི་བདག༔ མི་བསྐྱོད་མཐིང་ནག་ཡབ་ཡུམ་དབུ་
བརྒྱན་གྱུར༔ ཨོཾ་ན་མཿསརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་ས་མ་ཡ་ཤྲཱི་ཡེ་ཧཱུཾ༔ ཨ་ཀྵོ་བྷྱ་
ཨ་བྷི་ཥཱིཉྩ་མཾ༔ སླར་ཡང་འོད་འཕྲོས་རང་འདྲའི་ཡེ་ཤེས་སེམས༔ དཔག་ཏུ་མེད་པ་
བཛྲ་ས་མཱ་ཛཿ སྤྱན་འདྲེན་པ་ནི༔ ཧཱུྃ་ཧྲཱིཿ༔ ཆོས་དབྱིངས་རོལ་པ་ཨེ་ཡི་གཞལ་ཡས་ནས༔
དྲག་པོའི་སྐུར་སྟོན་འཇམ་དཔལ་གཤིན་རྗེ་གཤེད༔ དུས་མིན་འཆི་བའི་བར་ཆད་
བཟློག་པའི་ཕྱིར༔ ཆོས་ཀྱི་དབྱིངས་ནས་སྤྱན་འདྲེན་གཤེགས་སུ་གསོལ༔
མནྟ་ཀ་ཨེ་ཧྱ་ཧི་ཛ༔ ཛཿཧཱུཾ་བཾ་ཧོཿ ས་མ་ཡ་ཏིཥྛ་ལྷན༔ ཨ་ཏི་པུ་ཧོ༔ བཛྲ་ཨཉྙཾ་ པགྱྀ་
པུདྨེ་དྷུཔྤེ་ཨཱ་ལོ་ཀེ་གནྠེ་ནེ་ཝིདྱ་ཤབྡ་གནྱེ་རཱ་ས་སྤརྻ་དྷརྨཱ་མ་ཧྭ་པཉྩ་ཨ་མྲྀ་ཏ་རཀྟ་བ་ལིཾ་
ཏ་ཁ་ཁ་ཁཱ་ཧི བསྟོད་པ་ནི༔ ཧཱུཾ་ཧྲཱིཿ༔ སྒེག་པ་དཔའ་བ་འཇིགས་སུ་རུང་བ་དང་༔ རྒོད་
དང་གཤེ་དང་རྔམ་པར་སྟོན་པ་དང་༔ སྙིང་རྗེ་ཞི་བ་མ་རུངས་གར་དགུ་རྫོགསཿ
བཅོམ་ལྡན་གཤིན་རྗེ་གཤེད་ལ་ཕྱག་འཚལ་བསྟོད༔
ཨོཾ་ཡ་
ས་
~65~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
བཟླས་དམིགས་ནི༔ ཐུགས་ཀར་གསེར་འཁོར་རྩིབས་བཞིའི་དབུས༔ ཧཱུཾ་མཐར་
སྔགས་ཕྲེང་གཡས་སུ་འཁོར༔ འཕྲོ་འདུས་གནོད་བྱེད་གདོན་བགེགས་བསྒྲལ༔
དྲག་པོའི་ཕྲིན་ལས་འགྲུབ་པར་དམིགས༔ རྩ་སྔགས་ནི༔ ཨོཾ་ཡ་མཱནྟ་ཀ་ཨེ་ཀ་ཧེ་དུན་
རཀྴ༔ རབ་རྟགས་མཐོང་འབྲིང་འབྲུ་འབུམ་གསུམ༔ ཐ་མ་འབྲུ་འབུམ་དག་ཏུ་བཟླ༔ དེ་ནས་ཡང་ཡང་འདི་
ལ་འབད༔ ཨོཾ་ཨ་ཀྲོ་ཏེ་ཀ་ཡ་མཱནྟ་ཀ་ཧ་ན་མ་ཐ་བྷཉྫ་ཧཱུྃ་ཕཊ༔ རབ་ནི་འབུམ་ཕྲག་བཅུ་བདུན་
ལ༔ འབྲིང་ནི་ཁྲི་ཚོ་བཅུ་བདུན་ཏེ༔ ཐ་མ་སྟོང་ཚོ་བཅུ་བདུན་བཟླ༔ རྟགས་ཀྱི་རིམ་པ་རྫོགས་པར་འགྱུར༔ ས་
མ་ཡ༔ རྒྱ་རྒྱ་རྒྱ༔ གུཧྱ༔ བརྡ་ཐིམ༔ དེ་ནས་སློབ་མར་དབང་བསྐུར་སྦྱིན་པ་ནི༔ དཀྱིལ་འཁོར་བུམ་པ་སྐུ་ཙཀ་
སོགས༔ དགོས་པའི་ཆས་རྣམས་ཚང་བར་བཤམས༔ སློབ་མར་ཁྲུས་བྱས་བགེགས་བསྐྲད་ཅིང་༔ སྲུང་འཁོར་
ཆོས་བཤད་མཎྜལ་འབུལ༔
དེ་ནས་གསོལ་བ་གདབ་པ་ནི༔ ཧོ༔ རིག་འཛིན་དྲག་པོ་ཧེ་རུ་ཀ༔ རྡོ་རྗེ་རྒྱལ་པོ་
དགོངས་སུ་གསོལ༔ བདག་ལ་ལྷ་མཆོག་གཤིན་རྗེ་ཡི༔ དབང་མཆོག་དམ་པ་
བསྐུར་དུ་གསོལ༔ ལན་གསུམ༔ འདིར་འདུས་སྐལ་ལྡན་བུ་རྣམས་ཉོན༔ བཅོམ་ལྡན་
འཇམ་དཔལ་གཤིན་རྗེ་གཤེད༔ ཉམས་སུ་ལེན་འདོད་སྐལ་བ་བཟང་༔ ཁྱོད་ལ་
ཡང་དག་སྦྱིན་པར་བྱ༔ སྐྱབས་སེམས་སྔོན་དུ་འགྲོ་བ་ཡིས༔ སྡོམ་དང་དམ་ཚིག་ཁས་བླང་ནི༔ ལྷ་
དང་བླ་མ་དགོངས་སུ་གསོལ༔ སོ་སོར་ཐར་དང་བྱང་ཆུབ་སེམས༔ རིག་འཛིན་
སྔགས་ཀྱི་སྡོམ་པ་རྣམས༔ སེམས་ཅན་དོན་དུ་བདག་གིས་འཛིན༔ སྔོན་གྱི་རྒྱལ་
སྲས་རིག་འཛིན་གྱི༔ མཛད་སྤྱོད་རླབས་པོ་ཆེ་བསླབ་ལྟར༔ འགྲོ་བའི་དོན་དུ་བདག་
གིས་བགྱིད༔ བདག་ལ་བྱིན་གྱིས་བརླབ་ཏུ་གསོལ༔ ཡན་ལག་བདུན་པས་ཚོགས་བསག་
བྱ༔ དམ་ཆུ་སྦྱིན་པ་ནི༔ ཧོ༔ འདི་ནི་དམ་ཚིག་རྡོ་རྗེའི་ཆུ༔ ཁྱོད་ཀྱིས་ཡང་དག་བཏུང་བར་
~99~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
གྱིས༔ བསྲུང་ན་ཚེ་འདིར་སངས་རྒྱས་འགྱུར༔ ཉམས་ན་ན་རཀ་གནས་སུ་ལྟུང་༔
ས་མ་ཡ༔ ཋཱ་ཋཱ་ཋཱ༔ རྡོ་རྗེ་སྤྱི་བོར་བཞག་ལ༔ དེ་རིང་ཕྱིན་ཆད་བུ་ཁྱོད་ཀྱི༔ གཤིན་རྗེ་
གཤེད་པོ་ང་ཡིན་པས༔ ང་ལ་བརྙས་པ་མ་བྱེད་ཅིག༔ བརྙས་ན་མགོ་བོ་འགེམ་ཏ་
རྡོ་རྗེ་སྙིང་གར་བཞག་ལ༔ ཨེ་མ༔ བུ་ཁྱོད་གུས་པས་ཉོན༔ གསང་སྔགས་སྨིན་ལམ་
བདུད་རྩི་ནི༔ ཨུ་དུམ་ཝ་རའི་མེ་ཏོག་ལྟར༔ དེ་བས་ཀྱང་ནི་དཀོན་པས་ན༔ རབ་
གུས་དགའ་དང་སྤྲོ་བ་བསྐྱེད༔ སློབ་མ་ལྷར་བསྐྱེད་བྱིན་ཆེན་དབབ༔ ཏིཥྛ་བཛྲས་བརྟན་པར་བྱ༔
དེ་ནས་བུམ་དབང་བསྐུར་བ་ནི༔ ཨེ༔ བུམ་པ་དྲག་པོའི་དུར་ཁྲོད་གཞལ་ཡས་དབུས༔
བཅོམ་ལྡན་འཇམ་དཔལ་གཤིན་རྗེ་གཤེད་པོ་བཞུགས༔ སྐུ་ལས་བདུད་རྩིའི་རྒྱུན་
བབ་ལུས་སྒྲིབ་དག༔ ཆུ་ལྷག་ཡར་ལུད་མི་བསྐྱོད་དབུ་བརྒྱན་གྱུར༔ རྩ་སྔགས༔ ན་
མཿསརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་ས་མ་ཡ་ཤྲཱི་ཡེ་ཧཱུཾ༔ ཀཱ་ལ་ཤ་ཨ་བྷི་ཥིཉྩ་མཾ༔ སྐུ་
གཏད་ལ༔ ཧཱུཾ་ཧྲཱིཿ བདེ་གཤེགས་སྐུ་ཡི་ངོ་བོ་བཅོམ་ལྡན་འདས༔ འཇམ་དཔལ་
གཤིན་རྗེ་གཤེད་ཀྱི་སྐུར་བཞེངས་པས༔ སྐལ་ལྡན་བུ་ཡི་ལུས་ལ་དབང་བསྐུར་བས༔
ལྷ་དང་གཉིས་སུ་མེད་པའི་དབང་ཐོབ་ཤོག༔ ཨོཾ་ཡ་མཱནྟ་ཀ་ཀཱ་ཡ་ཨ་བྷི་ཥིའུ་ཨཽ༔
བདུད་རྩི་སྦྱིན་ལ༔ ཧཱུྃ་ཧྲཱིཿ༔ ཡབ་ཡུམ་སྦྱོར་བའི་བདེ་ཆེན་བྱང་ཆུབ་སེམས༔ དཀར་དམར་
བདེ་སྟོང་བྷནྡྷའི་སྣོད་དུ་བསྐྱིལ༔ སྐལ་ལྡན་བུ་ཡི་ངག་ལ་བྱིན་པ་ཡི༔ རྩ་རླུང་
ཐབས་ཤེས་སྔགས་སུ་དག་པར་ཤོག༔ རྩ་སྔགས༔ བྷོ་དྷི་ཙིཏྟ་མ་ཧཱ་སུ་ཁ་པཉྩ་ཨ་མྲྀ་
ཏ་ཨ་བྷི་ཥིཉྩ་ཨཱཿ རྡོ་རྗེ་གཏད་ལ༔ ཧཱུྃ་ཧྲཱིཿ རྡོ་རྗེ་རྩེ་དགུས་ས་དགུའི་རྟོག་པ་གནོན༔
ལྟེ་བ་ཟླུམ་པོ་རང་བྱུང་ཡེ་ཤེས་མཚོན༔ རྟགས་ཀྱི་ཕྱག་རྒྱས་བུ་ལ་དབང་བསྐུར་
བས༔ འཁྲུལ་མེད་ཐུགས་ཀྱི་དབང་མཆོག་ཐོབ་པར་ཤོག༔ རྩ་སྔགས༔ མ་ཧཱ་བྷོ་དྷི་
-67-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
ཙིཏྟ་ཨ་བྷི་ཥིཉྩ་ཧཱུྃ༔ དུར་ཁྲོད་ཆས་གཏད་ལ༔ ཧཱུཾ་ཧྲཱིཿ དུས་གསུམ་ཁྲོ་རྒྱལ་ཡོན་ཏན་རྟགས་
ཀྱི་ཆས༔ འབར་བའི་རྫས་གསུམ་ཆས་གསུམ་གོས་གསུམ་དང་༔ དབུ་རྒྱན་རྡོ་རྗེ་
གཤོག་པས་དབང་བསྐུར་བས༔ མཐུ་སྟོབས་ནུས་པ་རྫོགས་པའི་དབང་ཐོབ་ཤོག༔
རྩ་སྔགས མ་ཧཱ་གུ་ཎ་ཨཱ་ལཾ་ཀ་ར་ཀུ་རུ་ཨ་བྷི་ཥཱིཉྩ་སྭཱ༔ ཕྱག་མཚན་གཏད་ལ༔ ཧཱུཾ་ཧྲཱིཿ༔ ཁྲོ་
རྒྱལ་ཆེན་པོའི་ཐབས་ཤེས་ཕྱག་གི་ཆས༔ ཉོན་དྲུག་དགྲ་གདོན་འདུལ་བའི་ཕྲིན་
ལས་རྟགས༔ འབར་བའི་ཕྱག་མཚན་ཁྱོད་ལ་གཏད་པ་ཡིས༔ དགྲ་ལས་རྣམ་པར་
རྒྱལ་བའི་དབང་ཐོབ་ཤོག༔ རྩ་སྔགས༔ སརྦ་ཀརྨ་ཨ་བྷི་ཥིཉྩ་ཧཱ༔ ཡོངས་རྫོགས་གཏོར་མའི་
དབང་ནི༔ ཧཱུཾ་ཧྰུྃ༔ དཔལ་གྱི་གཏོར་མ་ཁྲོ་རྒྱལ་སྒྲུབ་པའི་རྟེན༔ ནང་ལྟར་ཁྲོ་རྒྱལ་
དངོས་སུ་སྤྱི་བོར་བྱོན༔ སྐུ་གསུང་ཐུགས་དང་ཡོན་ཏན་ཕྲིན་ལས་ཀྱི༔ དབང་
རྣམས་མ་ལུས་ཡོངས་སུ་རྫོགས་པར་ཤོག༔ རྩ་སྔགས༔ ཀཱ་ཡ་ཝཱཀྐ་ཙིཏྟ་གུ་ཎ་ཀརྨ་ཤཱནྟིཾ་
པུཙྪིཾ་ཝཱ་ཤཾ་མཱ་ར་ཡ་ཨ་བྷི་ཥིཉྩ་ཨཱཿ བཀྲ་ཤིས་རྫས་རྟགས་རིན་ཆེན་བདུན༔ མངའ་གསོལ་ཤིས་
བརྗོད་མེ་ཏོག་འཐོར༔ ཁས་བླངས་མཎྜལ་གཏང་རག་འབུལ༔ ཚོགས་དང་བསྔོ་བ་སྨོན་ལམ་བྱ༔ ས་མ་ཡ༔
འཇམ་དཔལ་གཤིན་རྗེ་གཤེད་ཟོར་གྱི༔ རྩ་བ་དགྲ་ལས་རྣམ་རྒྱལ་འདི༔ སྐལ་ལྡན་སྐྱེས་བུའི་སྙིང་གི་
ནོར༔ ནོར་མཆོག་ཕལ་གྱི་དོ་ཟླ་མིན༔ རྣལ་འབྱོར་ལྡན་པས་ཉམས་སུ་ལོངས༔ ས་མ་ཡ༔ རྒྱ་རྒྱ་རྒྱ༔ མནྟྲ་གུ་
ཧྱ༔ ཁ་ཐཾ༔ སྤྲྀ༔ ཁོ་བོ་རིག་འཛིན་འགྲོ་འདུལ་དཔའ་བོ་རྡོ་རྗེ་པས་བཀྲ་ཤིས་དུང་དཀར་སྒང་གི་རང་གནས་
བསམ་གཏན་གྱི་ཁང་བུར་དག་པར་ཕབ་པའོ༔ དགེའོ། །དགེའོ། །དགེའོ། །
~68-

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།